Trapistide ordu
Trapistide ordu (ladina keeles Ordo Cisterciensis Strictioris Observantiae, lühend O.C.S.O.) on 17. sajandil reformitud tsistertslaste ordu haru. Ordu on saanud nime La Trappe'i kloostri järgi. Seda peetakse rangeima sisekorraga kloostriteühenduseks (näiteks ei räägi nad võõrastega). Tänapäeval tegutseb maailmas umbes 170 kloostrit, milles on umbes 2100 munka ja 1800 nunna. Trapistide ordu munkasid kutsutakse trapistideks.